OpenLLM-France/wikimedia huggingface dataset:
# Dilluns al matí

Dilluns al matí (títol original: Lundi matin) és una pel·lícula francesa dirigida per Otar Iosseliani, estrenada l'any 2002. Ha estat doblada al català

## Argument

Viu amb la seva mare, la dona i dos fills. Tots els dilluns al matí Vincent comença la mateixa monòtona rutina. Una hora i mitja de viatge sense fumar a un treball gens estimulant en una fàbrica, fent de soldador. De tornada a casa, les obligacions familiars interrompen sempre la seva passió per la pintura. Vincent ja no pot amb els dilluns al matí! Està fart de la fàbrica, de la dona i dels fills, de les incomprensibles contradiccions i d'un poble amb inesperades excentricitats... El vell Albert fa el mateix camí cada dia. El carter llegeix el correu de tot el món. El capellà no aparta els ulls de les dones del poble. Un granger avar instal·la un sistema d'alarma més. Els joves caminen d'aquí cap enllà amb bici, xerrant del primer que els ve al cap, simplement perquè la vida sigui més interessant... Un dia Vincent decideix veure una mica de món i viatja a Venècia. Potser trobi exactament el que falta en la seva vida...

## Repartiment

* Jacques Bidou: Vincent
* Anne Kravz-Tarnavsky: la dona de Vincent
* Narda Blanchet: la mare de Vincent
* Radslav Kinski: el pare de Vincent
* Dato Tarielachvili: Nicolas, el germà gran de Vincent
* Adrien Pachod: Gaston, el germà petit de Vincent
* Pascal Chanal: Michel, el veí
* Myriam Laidouni-Denis: la dona de Michel
* Laura-Kay Monnet: la filla de Michel
* Nicolas Ponthus: el fill de Michel
* Pierre Tricaud: el pare de Michel
* Armand Chagot: el germà de Michel
* Jérémy Rochigneux: el capellà
* Vincent Douhadji: el granger
* Anne-Jacqueline Bousch: la minyona
* Anna Lamour-Flori: l'amiga de Nicolas
* Stéphanie Braunschweig: La jove del tren

## Rebuda

* Os de Plata a la millor direcció al Festival de Berlín l'any 2002.
* Nominació al Premi Louis-Delluc 2002
* Crítica: "Altra fascinant pel·lícula del director georgià (...) en la qual batega l'emotivitat absoluta: la que brolla de la senzillesa."

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Dilluns al matí». [Consulta: 4 agost 2018].
* ↑ «Lundi matin (Monday Morning)» (en anglès). [Consulta: 4 agost 2018].
* ↑ AlloCine «Prix Louis Delluc 2002: sélection finale». AlloCiné.
* ↑ Palomo, Miguel Angel El País.
# Diputat de llista

Un diputat de llista és un diputat electe per la llista electoral d'un partit en lloc de ser elegit per una circumscripció electoral. La seva presència al parlament es deu al nombre de vots rebuts pel seu partit, i no pas el nombre de vots rebuts pel diputat personalment. Això ocorre en països amb sistemes electorals de representació proporcional amb llistes de candidats com ara representació proporcional o representació proporcional mixta.

## Variació per sistema electoral

En alguns països, com ara Israel, tots els diputats del Kenésset són diputats de llista; o com ara Catalunya, on tots els diputats del Parlament són diputats de llista. Sota aquest sistema, els escons en una cambra són omplerts solament d'acord amb els repartiment de vots guanyats per cada partit individuals. Les llistes electorals són creades per cada partit i un diputat esdevé diputat si estat prou alt en la llista electoral del seu partit d'acord amb el repartiment de vots per aquest partit.
Sota el sistema de representació proporcional mixta, el mètode usat a Alemanya i Nova Zelanda, una barreja de representació per llista i representació geogràfica té lloc —els partits poden participar en les eleccions per a representació geogràfica en circumscripcions electorals, però després són «omplerts» amb diputats de llista.

## Vegeu també

* Llista electoral
# Dispositiu multiporta

Un dispositiu multiporta, MOSFET multiporta o transistor d'efecte de camp multiporta (MuGFET) es refereix a un transistor d'efecte de camp d'òxid metàl·lic i semiconductor (MOSFET) que té més d'una porta en un únic transistor. Les múltiples portes es poden controlar mitjançant un elèctrode de porta únic, on les superfícies de porta múltiples actuen elèctricament com una porta única, o per elèctrodes de porta independents. Un dispositiu multigate que empra elèctrodes de porta independents de vegades s'anomena transistor d'efecte de camp de porta independent múltiple (MIGFET). Els dispositius multiporta més utilitzats són el FinFET (transistor d'efecte de camp d'aleta) i el GAAFET (transistor d'efecte de camp de porta all-around), que són transistors no planars o transistors 3D.
Els transistors de porta múltiple són una de les diverses estratègies que estan desenvolupant els fabricants de semiconductors MOS per crear microprocessadors i cèl·lules de memòria cada cop més petites, anomenades col·loquialment com a extensió de la llei de Moore. El Laboratori Electrotècnic, Toshiba, Grenoble INP, Hitachi, IBM, TSMC, UC Berkeley, Infineon Technologies, Intel, AMD, Samsung Electronics, KAIST, Freescale Semiconductor i d'altres han informat dels esforços de desenvolupament de transistors multiporta, i l'ITRS va predir correctament. que aquests dispositius seran la pedra angular de les tecnologies sub 32 nm. L'obstacle principal per a una implementació generalitzada és la fabricabilitat, ja que tant els dissenys plans com els no plans presenten reptes importants, especialment pel que fa a la litografia i el modelatge. Altres estratègies complementàries per a l'escala de dispositius inclouen l'enginyeria de la torsió del canal, les tecnologies basades en silici sobre aïllants i els materials de porta metàl·lica d'alt κ.

## Referències

* ↑ Association, Global Technocrats and Intellectual «Single Gate Devices to Multigate Devices : A Review». Single Gate Devices to Multigate Devices : A Review.
* ↑ Risch, L. "Pushing CMOS Beyond the Roadmap", Proceedings of ESSCIRC, 2005, p. 63.
* ↑ Table39b Arxivat September 27, 2007, a Wayback Machine.
* ↑ «Introduction to Multi‐gate MOSFETs» (en anglès). https://people.eecs.berkeley.edu.+[Consulta: 5 octubre 2022].
# Districte de Përmet

Përmet és un dels 36 districtes que formen Albània. La seva capital és Përmet. Té una població de 26.000 (dades del 2004) i una extensió de 929 km². Hi ha un nombre important d'habitants aromanesos.
# Diechomma

Diechomma és un gènere d'aranyes araneomorfes de la subfamilia Erigoninae, dins de la família Linyphiidae.
Fou descrit per primera vegada per Alfred Frank Millidge l'any 1991.
El gènere MicroctemaMillidge, 1991 és considerat un sinònim de Diechomma.

## Distribució

Es pot trobar a Colòmbia.

## Llista d'espècies

Segons The World Spider Catalog 12.0:
* Diechomma exiguum (Millidge, 1991)
* Diechomma pretiosum Millidge, 1991 (Espècie tipus)

## Referències

* ↑ Millidge, A. F. «Further linyphiid spiders (Araneae) from South America.». Bulletin of the American Museum of Natural History, vol. 205, 1991, pàg. 1–199.
* ↑ Miller, J. A. «Review of erigonine spider genera in the Neotropics (Araneae: Linyphiidae, Erigoninae).». Zoological Journal of the Linnean Society, vol. 149, 2007, pàg. 55. DOI: 10.1111/j.1096-3642.2007.00233.x.
* 1 2 Gloor, Daniel; Nentwig, Wolfgang; Blick, Theo; Kropf, Christian «Gen. Diechomma Millidge, 1991». . Natural History Museum Bern, 2019. DOI: 10.24436/2 [Consulta: 13 juny 2019].
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Dionisi Garcia i Guillamon

Dionisi Eugeni Garcia i Guillamon (Puertomingalvo, província de Terol, 8 d'abril de 1946 - Tortosa, 25 de setembre de 2018) va ser un sindicalista i polític català d'origen aragonès instal·lat a Tortosa des de petit.

## Biografia

El 1952, amb sis anys, es traslladà amb la seva família a Tortosa, on va treballar d'ebenista en una fàbrica de moble artesà. El 1976 es va afiliar a la UGT de Catalunya i el 1977 en va fundar la secció tortosina, i n'ha ocupat els càrrecs de secretari general de la comarcal de la construcció al Baix Ebre-Montsià (1980-1982) i després de la territorial.
Fou elegit diputat per la circumscripció de Tarragona a les eleccions al Parlament de Catalunya de 1984 i 1988 en les llistes del PSC-PSOE, al que s'afilià en 1976. Ha estat membre de la Comissió de Política Social del Parlament de Catalunya del 1984 al 1992. Posteriorment continuà la seva activitat sindical.

## Referències

* ↑ Diputats de la II Legislatura

## Enllaços externs

* Candidats socialistes al Parlament a La Vanguardia, 2 de maig de 1984
# Districte de Cambrai

El Districte de Cambrai és un dels sis districtes en què es divideix el departament francès del Nord, a la regió dels Alts de França. Té 7 cantons i 117 municipis. El cap del districte és la sotsprefectura de Cambrai.

## Cantons

cantó de Cambrai-Est - cantó de Cambrai-Oest - cantó de Carnières - cantó de Le Cateau-Cambrésis - cantó de Clary - cantó de Marcoing - cantó de Solesmes

## Vegeu també

* Cantons del Nord
# Djebel Mghila

Djebel Mghila (àrab: جبل مغيلة, Jabal Mḡila) és un massís muntanyós aïllat al sud de la part centreoccidental del Dorsal tunisià, a Tunísia. Va de sud-oest a nord-est en relació a la ciutat de Sbeïtla. És considerat part de les muntanyes de la Bizacena.

## Referències

* ↑ «Còpia arxivada» (en àrab). Atlas des Paysages de Tunisie, 2009. Arxivat de l'original el 2022-05-24 [Consulta: 12 juny 2022].
* ↑ Séthom, Hafedh; Kassab, Ahmed. Les régions géographiques de la Tunisie (en francès). Université de Tunis, 1981.
* ↑ Kassab, Ahmed; Séthom, Hafedh. Géographie de la Tunisie: le pays et les hommes (en francès). Université de Tunis, 1980.
# Djebel Musà

«Djebel Musà» té aquests significats:
* Mont Sinaí, muntanya al desert del Sinaí
* Djebel Musà (Marroc), muntanya del Marroc
* Musa Dagh
Vegeu també: jàbal
# Edifici Montepio

Edifici Montepio és una obra de Lleida protegida com a bé cultural d'interès local.

## Descripció

Edifici capçal de l'illa de cases, amb tres façanes i dotze plantes d'alçada, compost amb superposició de volums degradant-se amb l'alçada. La verticalitat de les obertures i de les pilastres simulades apareix trencada per les cornises. Eix central d'elements d'accés i nuclis de serveis. Formigó armat, fàbrica de maó, aplacada de pedra i arrebossats. Estructura hiperestàtica.

## Història

Terciarització dels habitatges per oficines.

## Referències

* 1 2 «Edifici Montepio». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Donnybrook (Dakota del Nord)

Donnybrook és una població dels Estats Units a l'estat de Dakota del Nord. Segons el cens del 2000 tenia 90 habitants.

## Demografia

Segons el cens del 2000, Donnybrook tenia 90 habitants, 36 habitatges, i 28 famílies. La densitat de població era de 49,6 hab./km².
Dels 36 habitatges en un 36,1% hi vivien nens de menys de 18 anys, en un 69,4% hi vivien parelles casades, en un 2,8% dones solteres, i en un 22,2% no eren unitats familiars. En el 22,2% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,93.
Per edats la població es repartia de la següent manera: un 25,6% tenia menys de 18 anys, un 5,6% entre 18 i 24, un 20% entre 25 i 44, un 32,2% de 45 a 60 i un 16,7% 65 anys o més.
L'edat mediana era de 44 anys. Per cada 100 dones de 18 o més anys hi havia 116,1 homes.
La renda mediana per habitatge era de 32.500 $ i la renda mediana per família de 31.250 $. Els homes tenien una renda mediana de 28.750 $ mentre que les dones 17.500 $. La renda per capita de la població era de 14.599 $. Entorn del 8,3% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Donnybrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Donnybrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Donori

Donori (en sard, Donori) és un municipi italià, dins de la Província de Sardenya del Sud. L'any 2007 tenia 2.102 habitants. Es troba a la regió de Parteòlla. Limita amb els municipis de Barrali, Samatzai, Sant'Andrea Frius, Serdiana i Ussana.

## Administració

Llista d'alcaldes :
| Període | Identitat | Partit |
| 2006- | Lucia Meloni | Llista cívica |
# Domeiròt

Domeiròt (occità) o Domeyrot (francès) és una localitat i comuna al departament de Cruesa de la regió de Nova Aquitània, La seva població al cens de 1999 era de 215 habitants. Està integrada a la Communauté de communes du Carrefour des Quatre Provinces.

## Demografia

Evolució demogràfica :
| 1968 | 1975 | 1982 | 1990 | 1999 |
| 455 | 365 | 292 | 246 | 215 |

## Administració

Llista d'alcaldes :
| Període | Identitat | Partit |
| 2001- | Alain Dechambre | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Drumshanbo

Drumshanbo (en irlandès Droim Seanbhó o "carena de les velles cabanes") és una vila de la República d'Irlanda, al Comtat de Leitrim. Està situada a l'extrem inferior de Llac Allen, el tercer llac més gran en el Shannon. Des d'ella es pot veure Sliabh Iarainn, la muntanya de ferro, que es troba a uns 585 metres d'altura, amb una història d'extracció de ferro de més de tres-cents anys.

## Personatges

* Charlie McGettigan, cantant
* Sean Mulvey, jugador de futbol gaèlic.

## Agermanaments

* Lokireg
# Drums of Love

Drums of Love és una pel·lícula romàntica muda dirigida per D. W. Griffith el 1928.

## Argument

Després de descobrir que el seu pare i la seva propietat estan en perill, la Princesa Emanuella salva la seva vida amb el casament amb el Duc Cathos d'Alvia, un grotesc geperut. De fet, està enamorada de Leonardo, el germà del duc que és més jove i atractiu. Ja van tenir un afer abans del matrimoni; d'amagat, segueixen veient-se. Al final, Cathos descobreix la infidelitat i mata a Emanuella i a Leonardo.

## Repartiment

* Mary Philbin com a Princesa Emanuella
* Lionel Barrymore com a Duc Cathos d'Alvia
* Don Alvarado com a Comte Leonardo d'Alvia
* Tully Marshall com a Bopi
* William Austin com a Raymond de Boston
* Eugenie Besserer com a Duquesa d'Alvia
* Charles Hill Mailes com a Duc de Granada
* Rosemary Cooper com a La criada
* Joyce Coad com a La germana petita

## Producció

La pel·lícula fou una adaptació moderna de l'òpera Francesca da Rimini. Els enquadraments van ser adaptats de la Itàlia del segle xiv a l'Amèrica del Sud de segle xix. La pel·lícula va ser dirigida per D. W. Griffith, la carrera de la qual estava en declivi. Va voler imposar una final feliç, però aquesta idea va ser rebutjada.
La protagonista femenina fou Mary Philbin, que va arribar cedida per un altre estudi, Universal. El càmera Karl Struss esatava especialment impressionat amb l'actriu i va estar provant durant dues setmanes amb diferents perruques. Philbin, més tard, va descriure el treballar amb Griffith com un 'somni fet realitat'.

## Recepció

La pel·lícula va ser rebuda com una de les més fluixes de D. W. Griffith. Els crítics van acordar que Griffith no va saber com desenvolupar el tema i la trama de la pel·lícula de la manera que Tod Browning hagués pogut fer. Tant els crítics com l'audiència coincidien en que la el problema era principalment en el final.

## Referències

* ↑ «Drums of Love (1928): (Synopsis)». Turner Classic Movies. [Consulta: 3 febrer 2017].
* 1 2 «Review Summary». [Consulta: 15 gener 2010]. Arxivat 2012-10-26 a Wayback Machine. «Còpia arxivada». Arxivat de l'original el 2012-10-26. [Consulta: 16 gener 2022].
* ↑ Slide, A., Silent players. p.307
* ↑ Beck, C., Scream queens: heroines of the horrors. p.70
* ↑ Norden, M., The cinema of isolation: a history of physical disability in the movies. p.103
* ↑ Norden, M., The cinema of isolation: a history of physical disability in the movies. p.104

## Enllaços externs

* Drums of Love a Internet Movie Database (anglès)
# ELA-3

ELA-3, que ve d'Ensemble de Lancement Ariane 3 (del francès per Zona de Llançament Ariane 3), és una plataforma de llançament i les instal·lacions associades al Centre Spatial Guyanais a la Guaiana Francesa. L'ELA-3 és operat per Arianespace com a part del sistema de llançament d'un sol ús per a coets Ariane 5. El coet ha realitzat 53 llançaments en la zona, el primer dels quals va tenir lloc el 4 de juny de 1996.
L'ELA-3 forma un espai de 21 quilòmetres quadrats.

## Referències

* ↑ «Europe's spaceport». ESA.
Agència Espacial Europea :
# Domenico Loria

Domenico Loria (Bari, 3 de gener del 1981) és un ciclista italià, que fou professional des del 2005 al 2010. El seu germà bessó Eugenio també es dedicà al ciclisme.

## Palmarès

* 2007
** Vencedor de 3 etapes al Tour del Senegal
* 2008
** Vencedor d'una etapa al Gran Premi ciclista de Gemenc

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Eidsberg

Eidsberg és un antic municipi situat al comtat d'Østfold, Noruega. Té 11.396 habitants (2016) i té una superfície de 236 km². El centre administratiu del municipi és el poble de Mysen.
Eidsberg es va establir com a municipi l'1 de gener de 1838. El poble de Mysen va ser separat d'Eidsberg per formar un municipi propi l'1 de juliol de 1920, però es va tornar a unir l'1 de gener de 1961. Limita amb els municipis de Rakkestad, Askim, Skiptvet, Trøgstad i Marker a Østfold, i amb Aurskog-Høland a Akershus.

## Informació general
### Nom

El municipi (originalment parròquia) rep el seu nom de l'antiga granja Eidsberg (en nòrdic antic: Eiðsberg) des que la primera església va ser construïda allà. El primer element és el cas genitiu Eid, que significa «camí al voltant d'una cascada» i l'últim element és berg, que significa «muntanya». Abans del 1847 el nom era pronunciat Edsberg.

### Escut d'armes

L'escut d'armes se'ls hi va concedir el 16 de març de 1962. L'escut mostra un os, el símbol d'Arnbjørn Jonsson, un famós guerrer que va viure a Eidsberg durant l'Era de les Guerres civils sota el regnat d'Haakon IV de Noruega fins a la seva mort el 1240.

## Ciutats agermanades

Eidsberg manté una relació d'agermanament amb les següents localitats:
* - Brønderslev, Regió de Nordjylland, Dinamarca
* - Kasese, Districte de Kasese, Uganda
* - Nässjö, Comtat de Jönköping, Suècia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 22 abril 2016].
* ↑ Norske Kommunevåpen. «Nye kommunevåbener i Norden», 1990. [Consulta: 13 desembre 2008].
* ↑ «Vennskapskommuner» (en noruec). Eidsberg kommune. Arxivat de l'original el 2011-07-24. [Consulta: 16 desembre 2008].

## Enllaços externs

* Eidsberg - Lloc web oficial Arxivat 2021-04-20 a Wayback Machine.
# Dunajský Klátov

Dunajský Klátov és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1393.
# Dunajec

El Dunajec és un riu que discorre pel sud de Polònia, un afluent per la dreta del Vístula. Neix a Nowy Targ, a la confluència dels rius de muntanya Czarny Dunajec i Biały Dunajec. El Dunajec forma la frontera entre Polònia i Eslovàquia durant 17 km a la serralada Pieniny Środkowe, a l'est de l'embassament de Czorsztyn. És l'únic riu que pren aigües del territori eslovac que va a la mar Bàltica.
El Dunajec té 249 km de llarg, inclòs el seu riu naixent Czarny Dunajec, que el converteix en el tretzè riu més llarg de Polònia. Té una àrea de la conca de 6.796 km² (4.838 km² a Polònia, i 1.958 km² a Eslovàquia). A la frontera eslovaca-polonesa, el Dunajec travessa la regió de Zamagurie, amb atraccions com el riu Dunajec Gorge, el Trzy Korony massís amb un precipici de 500 m, Červený Kláštor i dos castells de Pieniny a Czorsztyn i Niedzica.

## Referències

* ↑ «Dunajec River» (en anglès). Encyclopædia Britannica. [Consulta: 23 juny 2024].
* 1 2 3 Statistical Yearbook of the Republic of Poland 2017, Statistics Poland, p. 85-86
# Dunas de Maspalomas

Les Dunas de Maspalomas és una reserva natural especial a l'extrem sud de l'illa de Gran Canària (illes Canàries), al municipi de San Bartolomé de Tirajana.

## Descripció

Es tracta d'un hàbitat dunar halòfil característic de l'arxipèlag canari, únic pel que fa a l'illa de Gran Canària es refereix, ja que no hi ha un altre sistema dunar de les mateixes característiques a l'illa. La major part de la flora i algunes de les espècies d'aus que visiten les zones humides (Oasis de Maspalomas) d'aquesta reserva, es troben protegides per lleis tant nacionals com regionals. A més, abunden les espècies d'insectes sabulicola, entre ells alguns endèmics, relacionades amb la fauna africana, que només es coneixen en aquest entorn, el Llangardaix Gegant de Gran Canària (Gallotia stehlini) que pot ser albirat de manera abundant a la zona del palmerar pròxim a l'Oasi de Maspalomas i un gran nombre d'aus.

## Enllaços externs

* http://www.gobiernodecanarias.org/cmayot/espaciosnaturales/espaciosnaturales/grancanaria/c7.html Arxivat 2016-11-12 a Wayback Machine.
# Dunajov

Dunajov és un poble i municipi d'Eslovàquia que es troba a la regió de Žilina, al centre-nord del país. El 2021 tenia 1.136 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].
# El Cañaveral

El Cañaveral és un barri administratiu de Madrid pertanyent al districte de Vicálvaro. Es va crear l'any 2017 després d'una re-delimitació del districte de Vicálvaro.

## Referències

* ↑ «Madrid suma 131 barrios con Valdebernardo, Valderrivas y El Cañaveral». Ayuntamiento de Madrid, 10-11-2017.
# El Cau de la Guilla

El Cau de la Guilla és un paratge del terme municipal de Monistrol de Calders, al Moianès.
Està situat a prop de l'extrem de ponent del terme monistrolenc, a llevant de la masia de Mussarra. És a la part septentrional del Serrat de Mussarra, al costat de ponent del camí que recorre tota la carena, des dels seus inicis.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* Institut Cartogràfic de Catalunya; cal fer un pas d'aproximació